Årsrapport for 2014/15

Lokalt netværk (navn): Grønlandsvejens Netværk

Kontaktperson: Poul H Kragh

Kontaktdata: Polarvej 45, 7100 Vejle / 20130995 / poul@poulhkragh.dk

## Det har vi i Grønlandsvejens Netværk arbejdet med i 2014

Grønlandsvejens Netværk blev stiftet den 6. oktober 2014, så vores 2014 har været temmelig kort.
Vi har brugt meget af tiden til at etablere os med opgaver som:

* Konstituering af bestyrelsen
* Indgå aftale med Vejle Kommune
* Oprettelse af CVR-nr.
* Oprettelse af bankkonto/NEM konto
* Arbejde med etablering af Hjemmeside
* Kreere et logo for Netværket
* Oprette en Facebook-side

Der har dog også været tid til egentlige projekter, og af de vigtigste kan nævnes:

Overgange på Grønlandsvej.
Lokalrådet blev orienteret om, at Vejle Kommune havde planer om at sløjfe overgangene på Grønlandsvej ved Sukkertoppen og Løget Center. Dette var vi uforstående overfor, og kontaktede derfor Vejle Kommune (Vej og park). Vi fik her den forklaring, at dette tiltag var på politiets opfordring, idet undersøgelser viste, at fodgængerovergange uden lysregulering ofte var en falsk tryghed med flere ulykker til følge.

Løget Center.
Et af de problemområder, som mange af beboerne i den sydlige ende af Grønlandsvej har været optaget af er Løget Center. Efter at den lokale Brugs blev lukket for en del år siden, har vedligeholdelsen været meget sparsom med tydelige tegn på forfald.
Det har ikke været muligt at udleje Brugsens lokaler til andre fødevarekæder, så for øjeblikket benyttes lokalerne af Vejle Privatskole. Der har dog været en del usikkerhed om hvorvidt skolen ville blive liggende eller rykke til Nørremarken, hvor mange af eleverne kommer fra.
Ved hjælp af en god dialog med Vejle Kommune er der nu påbegyndt en oprydning/renovering af området, og lige inden jul fik vi lys i træet på parkeringspladsen.
VK har desuden indkøbt bænke, som vil blive monteret her i foråret, og der er planlagt asfaltspil (mølle, dam, skak o.l.), som ligeledes vil komme her til foråret.
Der bliver næppe et egentligt indkøbscenter igen, men så må vi udnytte det muligheder der ellers byder sig.

Kvartershuset som omdrejningspunkt for Grønlandsvejens Netværk.
På et møde med AAB (v. Tommy Mølgaard) var der enighed om, at Kvartershuset kunne fungere som et naturligt omdrejningspunkt for Grønlandsvejens Netværk.
Alle lokalrådsmøder holdes i Kvartershuset, men det er også muligt for grundejerforeninger o.l. at leje lokaler.
Ligeledes kan forskellige interessegrupper benytte lokaliteterne, det er dog en betingelse, at alle har adgang til arrangementerne.

## Det forventer vi at arbejde med i 2015Vi står som nydannet lokalråd stadig lidt famlende over vores fremtidige virke, og er stadig ikke færdig med etableringsfasen.

Vores arbejdsopgaver vil for 2015 bl.a. være.

* Etablering af en god kontakt/kommunikation til områdets beboere. Dette skal bl.a. gøres ved hjælp af en hjemmeside og Facebook.
* Etablering af et samarbejde med områdets virksomheder og institutioner.
* Fortsætte arbejdet med renovering og forskønnelse af Løget Center. Der arbejdes pt. på at få en hjertestarter opsat.
* Projekt ”Centrum Pæle”
Vi er sammen med Vejle Kommune i dialog med direktør Lars Christensen fra Centrumpæle om nogle spændende løsninger med ny stiforbindelse til Højen Bæk, evt. suppleret med broer. Der er også drøftet lyskunst på CP’s siloer og etablering af klatrepæle.

Vi forventer også, at der i løbet af året vil dukke opgaver/projekter op, når områdets beboere finder ud af, at et lokalråd faktisk kan bruges til noget.

Med venlig hilsen

Poul H Kragh

## Regnskab for de midler lokalrådet modtog i driftsstøtte fra Vejle Kommune i 2014 (Udfyldes eller vedhæftes).

|  |  |  |
| --- | --- | --- |
|  |  |  |
| **Emne** | **Udgift** | **Beløb** |
| Administration | Gebyr for Netbank | 200,00 |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **Sum** |  | **200,00** |